Diari Oficial de la Generalitat Valenciana


Sumari del DOGV 202, del 12-11-1984 (1984/803563)

DECRET 113/1984, de 30 d'octubre, del Consell de la Generalitat Valenciana, pel qual s'aprova l'emissió de Deute Públic de la Generalitat Valenciana, per un import de cinc mil milions de pessetes.
----------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1984/10/30/113/dof/vci/html**

### Dades del document

Número de DOGV
:   202

Data del DOGV
:   12-11-1984

Secció del DOGV
:   DISPOSICIONS GENERALS

Número del document
:   1984/803563


Data del document
:   30-10-1984

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 113/1984 de 30 d'octubre, del Consell de la Generalitat Valenciana, pel qual s'aprova l'emissió de Deute Públic de la Generalitat Valenciana, per un import de cinc mil milions de pessetes.  
La Llei 6/1983, de 30 de desembre, del Pressupost de la Generalitat Valenciana per a 1984, autoritza el Consell perquè emeta deute públic o concerte operacions de crèdit fins un import de cinc mil milions de pessetes. destinades a finançar operacions de capital.   
Rebuda la preceptiva autorització de l'Estat respecte a l'emissió proposada dins del marc de la coordinació de l'endeutament públic que recullen els articles 14.3 i 14.4 de la Llei Orgànica de Finançament de les Comunitats Autònomes, i en virtut de l'autorització atorgada, a proposta del Conseller d'Economia i Hisenda i amb la deliberació prèvia del Govern Valencià, en sessió celebrada el dia 30 d'octubre de 1984,   
DECRETE:   
Article primer  
Fent ús de l'autorització concedida al Consell de la Generalitat, segons l'article 16 de la Llei 6/1983, de 30 de desembre del Pressupost de la Generalitat Valenciana per a 1984, s'acorda l'emissió de Deute Públic de la Generalitat Valenciana, per un import de cinc mil milions de pessetes, per tal de finançar les operacions de capital que figuren en l'annex d'aquest Decret.   
Article .segon  
Les condicions de l'emissió seran les següents:   
Tipus d'emissió: a la par.   
Nominal dels títols: 100.000 pessetes cada un en títols múltiples.   
Interés: dotze per cent.   
Venciments : semestrals .   
Amortització: Quota anual constant durant els dotze anys de la vida de l'emprèstit per reducció del nominal.   
Comissions: U per cent de col·locació.   
Convertibilitat: El Consell podrà acordar la conversió del deute en les condicions establertes per l'article 85.2 de la Llei 4/1984' de 13 de juny, d'Hisenda Pública de la Generalitat, una vegada siga aprovada pel Consell de Política Fiscal i Financera.   
La conversió serà voluntària per al tenidor dels títols.   
Data d'emissió: Des del dia 12 de novembre fins a la total col·locació.   
Computabilitat: Computable dins del coeficient de fons públics de les Caixes d'Estalvi amb seu social a la Comunitat Valenciana.   
Tractament fiscal: El mateix vigent per a les emissions de l'Estat. segons que estableix l'article 56 de l'Estatut d'Autonomia de la Comunitat Valenciana i l?article 14.5 de la Llei Orgànica de Finançament de les Comunitats Autònomes.   
DISPOSICIONS FINALS  
Primera  
El Conseller d'Economia i Hisenda queda autoritzat per prendre les mesures i dictar les disposicions adients per al desenvolupament, l'eficàcia i l'execució d'aquest Decret.   
Segona  
Aquest Decret entrarà en vigor el mateix dia de la publicació en el Diari Oficial de la Generalitat Valenciana.   
València, 30 d'octubre de 1984.   
El President de la Generalitat,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA I CASANOVA  
ANNEX  
Distribució del Deute Públic de la Generalitat Valenciana 1984, per programes d'actuació i serveis del pressupost.   
 Import  
Programes/Seccions (milions de Ptes.)  
921 Infrast. de Carreteres, Consery, i Explotac. 691,0  
931 Infrast. Explot. Portuària i Senyal. Marítima 141,4  
941 Infrast. Urbana, Sanejament d'Aigües i Infrast. de Recursos Hidràulics 986,5  
Conselleria d'Obres Publiques, Urbanisme i Transports 1.819,0  
331 Teatre, Música i Cinematografia 240,0  
421 Pre-escolar 422,7  
422 Educació General Bàsica 1.202,3  
423 B. U. P. 135,5  
424 Formació Professional 137,9  
425 Educació Especial 24,5  
428 Ensenyaments Especialitzats 74,0  
Conselleria de Cultura, Educació i Ciència 2.240,0  
521 Salut Comunitària 10,0  
531 Serveis Socials -- - 297,0  
Conselleria de Sanitat, Seguretat Social i Treball 307,0  
712 Direcció i Serveis Generals 104,4  
731 Institut de Petita i Mitjana Empresa Industrial 204,0  
741 Prom. Energies Alternatives i Pla d'Estalvi Energ. 72,0  
812 Promoció Comercial 168,2  
822 Ordenació del Turisme 85,0  
Conselleria d?indústria, Comerç i Turisme 633,6  
 TOTALS 5.000,0


Còpia Permalink ELI